PATVIRTINTA

Kauno lopšelio-darželio „Žingsnelis“ direktorės

2023-01-02 įsakymu Nr. V-4

# KAUNO LOPŠELIO-DARŽELIO „ŽINGSNELIS“

# KORUPCIJOS PREVENCIJOS TVARKOS APRAŠAS

**I** **SKYRIUS**

**BENDROSIOS NUOSTATOS**

1. Kauno lopšelio-darželio „Žingsnelis” (toliau – Lopšelis-darželis) korupcijos prevencijos tvarkos aprašas (toliau – Aprašas) reglamentuoja pagrindinius korupcijos prevencijos principus, tikslus ir uždavinius, Lopšelio-darželio įgyvendinamas korupcijos prevencijos priemones, proceso organizavimą, tarnybinės etikos laikymosi užtikrinimą.
2. Apraše naudojamos sąvokos:
	1. **Korupcija** – tai tiesioginis ar netiesioginis kyšio arba kito nepagrįsto atlygio ar pažado dėl tokio atlygio prašymas, siūlymas, davimas ar priėmimas, kuris iškreipia asmens, gaunančio kyšį, nepagrįstą atlygį ar pažadą dėl kyšio ar nepagrįsto atlygio tinkamą bet kurios pareigos atlikimą ar reikalaujamą elgseną.
	2. **Apgaulė** – veiksmai, elgesys ar žodžiai, kuriais sąmoningai norima apgauti, suklaidinti.
	3. **Piktnaudžiavimas** – veikimas ar neveikimas, kai darbuotojui suteikti įgaliojimai naudojami ne pagal įstatymus bei kitus teisės aktus arba savanaudiškais tikslais, ar dėl kitokių asmeninių paskatų (naudojimosi tarnybine padėtimi, keršto, pavydo, karjerizmo, neteisėtų paslaugų Teikimo ir t. t.), taip pat tokie darbuotojo veiksmai, kai viršijami suteikti įgaliojimai ar savivaliaujama.
	4. **Korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamą priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų.
	5. **Korupcinio pobūdžio nusikalstamos veikos** – kyšininkavimas, tarpininko kyšininkavimas, papirkimas, kitos nusikalstamos veikos, teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, neteisingų duomenų apie pajamas, pelną ar turtą pateikimas, ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

# II SKYRIUS

**KORUPCIJOS PREVENCIJOS PRINCIPAI**

1. Korupcijos prevencija įgyvendinama vadovaujantis šiais principais:
	1. **Teisėtumo** – apgaulės ir korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisų ir laisvių apsaugą;
	2. **Visuotinio privalomumo** – apgaulės ir korupcijos prevencijos subjektais gali būti visi asmenys;
	3. **Sąveikos** *–* apgaulės ir korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam tokią pagalbą;
	4. **Pastovumo** *–* apgaulės ir korupcijos prevencijos priemonių veiksmingumo užtikrinimas nuolat tikrinant ir prižiūrint korupcijos prevencijos priemonių įgyvendinimo rezultatus, bei teikiant pasiūlymus dėl atitinkamų priemonių veiksmingumo didinimo.

# III SKYRIUS

**KORUPCIJOS PREVENCIJOS TIKSLAI IR UŽDAVINIAI**

1. Korupcijos prevencijos tikslai:
	1. pašalinti apgaulės ir korupcijos atsiradimo galimybes Lopšelio-darželio veiklos sistemoje;
	2. siekti, kad korupcija netrukdytų teikti kokybiškas paslaugas pagal Lopšelio-darželio nuostatus ir užtikrinti darbuotojų teises ir laisves.
2. Korupcijos prevencijos uždaviniai:
	1. nustatyti labiausiai korupcijos paveiktas Lopšelio-darželio veiklos sritis, užtikrinti veiksmingą ir kryptingą ilgalaikę kovą su korupcija, numatytų priemonių įgyvendinimą;
	2. atskleisti korupcijos priežastis, sąlygas ir jas šalinti;
	3. rengti antikorupcines priemones, kurios būtų nuoseklios, visapusiškos ir ilgalaikės;
	4. atgrasinti asmenis nuo korupcinio pobūdžio nusikalstamų veikų, žmonių apgaulės;
	5. užtikrinti korupcijos prevencijos priemonių taikymą ir teikiamą jų įgyvendinimo administravimą bei kontrolę;
	6. organizuoti skaidrų Lopšelio-darželio veiklos vykdymą;
	7. įtraukti į korupcijos prevenciją Lopšelio-darželio visą bendruomenę, ugdyti bendruomenės nepakantumą korupcijai;
	8. Skatinti glaudesnį Lopšelio-darželio bendradarbiavimą su kitomis institucijomis, organizacijomis bei visuomene.

# IV SKYRIUS

# KORUPCIJOS PREVENCIJOS PRIEMONĖS

1. Korupcijos rizikos analizė.
2. Problemų išankstinis nuspėjimas ir pašalinimas.
3. Lopšelio-darželio darbuotojų supažindinimas su korupcijos prevencijos politika.
4. Lopšelio-darželio darbuotojų dalyvavimas korupcijos prevencijos veikloje.
5. Sistemingas ugdytinių nepakantumo korupcijos apraiškoms visuomenės gyvenime ugdymas, įtraukiant antikorupcinių temų į ugdymo turinį.
6. Viešųjų ir privačiųjų interesų derinimas, užtikrinimas, kad priimant sprendimus pirmenybė būtų teikiama viešiesiems interesams, priimamų sprendimų nešališkumo.
7. Atliekamos veiklos ir sudaromų sandorių dokumentavimo reikalavimų laikymasis.
8. Lietuvos Respublikos įstatymų ir kitų teisės aktų, Lopšelio-darželio nuostatų, kitų dokumentų, susijusių su Lopšelio-darželio veikla, laikymasis.
9. Kontrolės ir priežiūros vykdymas.
10. Galiojančių tvarkos normų pažeidimų nustatymas ir tyrimas.
11. Atsakomybės neišvengiamumo principo taikymas už Lopšelio-darželio veiklos sistemoje padarytus nusižengimus, susijusius su korupcija.
12. Pranešimų, skundų, informacijos, susijusios su korupcija, tikrinimas ir priemonių taikymas jiems pasitvirtinus.
13. Lopšelio-darželio kontrolę vykdančių institucijų išvadų vertinimas.

# V SKYRIUS

# KORUPCIJOS PREVENCIJOS ORGANIZAVIMAS

1. Lopšelis-darželis rengia korupcijos prevencijos programą ir organizuoja jos įgyvendinimą.
	1. Korupcijos prevencijos programos priemonių planai derinami lopšelio-darželio taryboje, jai pritarus, lopšelio-darželio direktorius patvirtina.
	2. Korupcijos prevencijos programos priemonių vykdytojas kiekvienais metais pateikia analizę už programos priemonių įgyvendinimo organizavimą ir kontrolę atsakingiems asmenims.
2. Siekiant užtikrinti efektyvią korupcijos prevenciją, lopšelyje-darželyje atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:
	1. viešųjų pirkimų organizavimas lopšelyje-darželyje;
	2. efektyvus lopšelio-darželio biudžeto naudojimas;
	3. lopšelio-darželio vidaus audito organizavimas;
	4. vaikų mitybos organizavimas;
	5. vaikų priėmimo į lopšelį-darželį organizavimas.
3. Atliekant korupcijos atsiradimo riziką įvertinama:
	1. motyvuota korupcijos tikimybės vertinimo išvada ir su tuo susijusi informacija;
	2. galimybė vienam darbuotojui priimti sprendimą dėl Lopšelio-darželio lėšų ir kito turto;
	3. darbuotojų savarankiškumas priimant sprendimus ir sprendimų priėmimo diskrecija (darbuotojo ar įstaigos teisė spręsti kokį nors klausimą savo nuožiūra);
	4. Lopšelio-darželio ir jos darbuotojų priežiūros ir kontrolės lygis;
	5. reikalavimas laikytis įprastos darbo tvarkos;
	6. nustatyti galiojančios tvarkos normų pažeidimai.
4. Už lopšelyje-darželyje korupcijai atsparios aplinkos kūrimą atsakingas asmuo atlieka šias funkcijas:
	1. pagal kompetenciją Valstybės tarnybos įstatymo, Lietuvos Respublikos darbo kodekso ir kitų teisės aktų nustatyta tvarka vykdo teisės pažeidimų tyrimą arba dalyvauja juos tiriant, jeigu specialiuosiuose įstatymuose ar jų įgyvendinamuosiuose teisės aktuose nenustatyta kita pažeidimų tyrimo tvarka;
	2. Lietuvos respublikos korupcijos prevencijos įstatymo nustatytais atvejais ir šiuo Aprašu atlieka korupcijos pasireiškimo tikimybės nustatymą;
	3. Lietuvos respublikos korupcijos prevencijos įstatymo nustatytais atvejais ir šiuo Aprašu atlieka teisės aktų projektų antikorupcinius vertinimus;
	4. Lietuvos respublikos korupcijos prevencijos įstatymo nustatytais atvejais ir šiuo Aprašu atlieka atsparumo korupcijai lygio nustatymą;
	5. pagal kompetenciją užtikrina arba pagal poreikį dalyvauja užtikrinant Pranešėjų apsaugos įstatymo įgyvendinimą viešojo sektoriaus subjekte;
	6. pagal kompetenciją dalyvauja ir teikia nuomonę personalo formavimo procedūrose vertinant šio įstatymo III skyriuje nustatyta tvarka gautą informaciją apie asmenį;
	7. atlieka viešojo sektoriaus subjekto darbuotojų viešųjų ir privačių interesų deklaravimo ir viešųjų ir privačių interesų derinimo praktikos kontrolę ir stebėseną;
	8. organizuoja viešojo sektoriaus subjekto darbuotojų antikorupcinio sąmoningumo didinimą;
	9. šio įstatymo nustatytais atvejais ir tvarka rengia korupcijos prevencijos veiksmų planą, pagal kompetenciją atlieka jo įgyvendinimo stebėseną;

22.10 teikia pasiūlymus viešojo sektoriaus subjekto vadovui dėl korupcijai atsparios aplinkos kūrimo priemonių diegimo ir įgyvendinimo;

22.11. pagal poreikį ir kompetenciją atlieka kitas funkcijas, gerinančias korupcijai atsparią aplinką.

1. Lopšelio-darželio direktorius išvadas apie veiklos sritis, kuriose egzistuoja didelė korupcijos pasireiškimo tikimybė, pateikia lopšelio-darželio tarybai.

# VI SKYRIUS

# TARNYBINĖ ETIKA

1. Lopšelio-darželio tarnybinės veiklos etikos principai (elgesio taisyklės) apibrėžti direktoriaus įsakymu patvirtintame Lopšelio-darželio pedagogų etikos kodekse, darbo tvarkos taisyklėse, pareiginiuose aprašuose.
2. Kiekvienas darbuotojas privalo raštu įsipareigoti jų laikytis.

# VII SKYRIUS

# BAIGIAMOSIOS NUOSTATOS

1. Vykdant Lopšelio-darželio veiklą turi būti laikomasi Lietuvos Respublikos įstatymų ir kitų teisės aktų, Lopšelio-darželio nuostatų, kitų įstaigos veiklą reglamentuojančių dokumentų.
2. Informaciją apie korupciją Lopšelio-darželio darbuotojai, bendruomenės nariai gali teikti raštu, elektroniniu paštu ar kitais jiems prieinamais būdais (viešinama Lopšelio-darželio svetainėje (www.zingsnelis.kaunas.lm.lt).
3. Pranešimai, skundai bei visa informacija, susijusi su korupcija, tikrinama ir jiems pasitvirtinus taikomos atitinkamos priemonės.
4. Asmenys, susipažinę su pranešime gauta informacija, privalo užtikrinti informacijos konfidencialumą.
5. Draudžiama gautą pranešimą ir jame nurodytą informaciją skelbti viešai, perduoti darbuotojui, apie kurio veikimą, neveikimą yra pranešta, išskyrus kai aukštesnės galios teisės aktai numato kitaip.
6. Asmenys, pažeidę šią tvarką, atsako Lietuvos Respublikos teisės aktų nustatyta tvarka.
7. Visi Lopšelio-darželio darbuotojai su Aprašu yra supažindinami pasirašytinai.